ჯუნ ჯი ჰიუნი

**ვან ჯი ჰიუნი** (დ.30 ოქტომბერი, 1981),ცნობილი როგორც ჯუნ ჯი-ჰიუნი (전지현) და ჯიანა ჯუნი,სამხრეთ კორეელი მსახიობი და მოდელი. პოპულარობა მოიპოვა რომანტიულ-კომედიურ ფილმში „ჩემი საზიზღარი გოგონა“ (2001) შესრულებული როლით, რომელმაც წარმატება მოიპოვა აზიის რამდენიმე ქვეყანაში.  იგი ასევე მონაწილეობდა ფილმებში „ილ მარე“ (2000), „დაუმორჩილებელი“ (2004), „მძარცველები“ (2012),„ბერლინის საქმე“(2013) და „მკვლელობა“ (2015). ჯუნმა ასევე დიდ წარმატებას მიაღწია სატელევიზიო დრამებით „ჩემი სიყვარული სხვა ვარსკვლავიდან“ (2013–2014) და „ლურჯი ზღვის ლეგენდა“ (2016–2017).
ჯუნ ჯი-ჰიუნს მიღებული აქვს არაერთი ჯილდო, მათ შორის ორი „საუკეთესო მსახიობი ქალი“ Grand Bell Awards-ზე და გრან-პრი Baeksang Arts Awards-ზე. მისი წარმატება როგორც კინოში, ასევე ტელევიზიაში, ამყარებს მის სტატუსს, როგორც ერთ-ერთ წამყვან ჰალიუს ვარსკვლავს. მას ხშირად მოიხსენიებენ „სამეულის“ ერთ-ერთ წევრად — კიმ ტაე ჰი-სა და სონ ჰეკიო-სთან ერთად, რომლებიც საერთო სახელით ცნობილია როგორც „ტაე-ჰე-ჯი“.

## ადრეული ცხოვრება და განათლება
ჯუნი დაიბადა სეულში სამხრეთ კორეაში. მას ჰყავს მასზე ხუთი წლით უფროსი ძმა.[5] დედა და მისი მეგობრები ხშირად ეუბნებოდნენ,რომ გამხდარიყო მოდელი ან მსახიობი, მისი სიმაღლისა და სუსტი ფიგურის გამო. ბავშვობაში მისი ოცნება იყო გამხდარიყო ბორტგამცილებელი, თუმცა ერთ-ერთი ფრენის შემდეგ მან ეს აზრი შეიცვალა.
1997 წელს, 16 წლის ასაკში,მან დაიწყო კარიერა, როგორც მოდელმა ჟურნალ ეკოლისთვის.1998 წელს შედგა მისი დებიუტი როგორც მსახიობის, ხოლო პროდიუსერის რჩევით მიიღო სასცენო სახელი ჯუნ ჯი ჰიუნი.

ჯუნი სწავლობდა დონგუკის უნივერსტიტეტ-ში და 2004 წელს მიიღო ბაკალავრის ხარისხი თეატრისა და კინოს მიმართულებით. მოგვიანებით, 2011 წელს, ჩაირიცხა ამავე უნივერსიტეტის ციფრული მედიისა და კონტენტის სამაგისტრო პროგრამაზე და მიიღო მაგისტრის ხარისხი.

## კარიერა
### 1997-2005: კარიერის დაწყება და გარღვევა
ჯუნ ჯი ჰიუნი თავდაპირველად ცნობილი გახდა როგორც სარეკლამო მოდელი და ტელევიზიის მსახიობი. მიუხედავად იმისა, რომ მისი კინოდებიუტი შედგა ნაკლებად წარმატებულ ფილმში „თეთრი ვალენტინი“ (1999),მან ფართო პოპულარობას მხოლოდ იმავე წლის ბოლოს მიაღწია, როდესაც მონაწილეობა მიიღო სამსუნგის რეკლამაში. რეკლამაში გამოხატულმა ცეკვამ და ქცევამ იგი აქცია ნამდვილ აიქონად კორეელი ახალგაზრდებისთვის, განსაკუთრებით თინეიჯერებისა და ოცდაათ წლამდე ასაკის აუდიტორიაში.

შემდეგ წელს, 2000 წლის ბოლოს, ჯუნს მნიშვნელოვანი კინოგამოჩენა ჰქონდა ფილმში „ილ მარე“— ვიზუალურად შთამბეჭდავ მელოდრამაში, რომლის მოქმედებაც კუნძულ განგვაზე ვითარდება. ფილმი საკმაოდ წარმატებული იყო და გაამყარა მისი, როგორც ვარსკვლავის სტატუსი.მოგვიანებით ჰოლივუდში გადაიღეს ამ ფილმის რიმეიქი სახელწოდებით „სახლი ტბის პირას“,'რომელშიც მონაწილეობდნენ სანდრა ბულოკი და კიანუ რივზი.

მისი ნამდვილი გარღვევა იყო კომედიური ფილმი „ჩემი საზიზღარი გოგონა“ რომელიც მოგვითხრობს გულუბრყვილო სტუდენტსა და მის უცნაურ, იმპულსურ მეგობარ გოგონაზე. ჯუნის მიერ შექმნილი თამამი, ხმამაღალი და დომინანტი პერსონაჟი, რომელიც ამავდროულად გულწრფელი გოგონას თვისებებსაც ატარებს, ეწინააღმდეგებოდა აზიაში გავრცელებულ გენდერულ ნორმებს. ფილმი გახდა კორეის ისტორიაში ყველაზე მაღალშემოსავლიანი კომედია და ასევე ორი კვირის განმავლობაში ლიდერობდა ჰონგ-კონგის ბოქს ოფისს, რაც ჯუნს პანაზიურ ვარსკვლავად აქცევდა. ფილმის წარმატებამ კიდევ უფრო გაამყარა მისი პოპულარობა სამშობლოში და მას უწოდეს „ერის პირველი სიყვარული“. მისი მზარდი პოპულარობის შედეგად, მრავალი კომპანია სთხოვდა რეკლამებში მონაწილეობას.ამავე პერიოდში მან მიიღო „საუკეთესო მსახიობი ქალის“ ჯილდო.(2002).

2003 წელს ჯუნმა ითამაშა ფსიქოლოგიურ თრილერში „დაუპატიჟებელი“, რომელიც კრიტიკოსებმა დადებითად შეაფასეს, თუმცა ფართო აუდიტორიაში დიდი წარმატება ვერ მოიპოვა. ამ პერიოდში იგი აქტიურად ჩნდებოდა სატელევიზიო რეკლამებსა და ბილბორდებზე როგორც კორეაში, ისე სხვა აზიურ ქვეყნებში.

2004 წელს იგი კვლავ თანამშრომლობდა რეჟისორ კვაკ ჯაე იონგ-თან და ითამაშა პოლიციელის როლი რომანტიულ კომედიაში „დაუმორჩილებელი“. თუმცა მაყურებლებმა მიიჩნიეს, რომ მისი პერსონაჟი ზედმეტად ჰგავდა „ჩემი საზიზღარი გოგონა“-ს როლს.ამავე დროს გამოჩნდა ნიშნები, რომ მისი პოპულარობა ნაწილობრივ შემცირდა რეკლამებში ზედმეტი აქტიურობის გამო. მიუხედავად ამისა, „დაუმორჩილებელი“ გახდა იმ დროისთვის ყველაზე წარმატებული კორეული ფილმი იაპონიაში, სადაც „ჩემი საზიზღარი გოგონა“ ნაკლებად იყო ცნობილი.  2005 წლის გამოკითხვაში იგი დასახელდა კორეის ერთ-ერთ ყველაზე წარმატებულ მსახიობად და შევიდა ტოპ-10-ში.

მისი შემდეგი პროექტი „გვირილა“ ითამაშა მსახიობ ჯუნ ვუ სუნ-თან (რომელთან ერთადაც მონაწილეობდა სხვადასხვა რეკლამებში). ფილმმა ყურადღება მიიპყრო იმით, რომ მთლიანად ნიდერლანდებშიიყო გადაღებული და რეჟისორი ჰონგ-კონგელი ენდრიუ ლო იყო, ცნობილი ფილმით „შიდა გარჩევები“.

### 2006-2010: დებიუტი ჰოლივუდში
2006 წლის ბოლოს გამოცხადდა, რომ ჯუნ ჯი ჰიუნი ჰოლივუდში დებიუტს შეასრულებდა ფილმში „უკანასკნელი ვამპირი“ მთავარ როლში. საბრძოლო ხელოვნებების ოსტატი გმირის განსასახიერებლად მან სამი თვის განმავლობაში ინტენსიური ვარჯიში გაიარა.  ფილმის გადაღებებისა და 2009 წლის გამოსვლამდე ჩატარებული პრომოუშენის პერიოდში მან მიიღო დასავლური სახელწოდება ჯიანა ჯუნი. 
2008 წელს ჯუნმა დააარსა საკუთარი ლუქს-კლასის ჯინსების ბრენდი „Gianna by True Religion“, რაც მისი პირველი პერსონალური მოდის ხაზი იყო. ის ჩართული იყო პროდუქციის შექმნის თითქმის ყველა ეტაპში — დიზაინიდან დაწყებული, ფორმისა და ფერის შერჩევით დასრულებული.

ფილმის „ადამიანი რომელიც სუპერმენი“-ის გადასაღებად ჯუნმა თავისი ცნობილი გრძელი თმა შეიჭრა, რათა ეთამაშა ცინიკური პროდიუსეი, რომელიც ხვდება უცნაურ „თანამედროვე გმირს“. მსახიობ ჰავნ ჯუნ-მინ-თან მუშაობის შესახებ მან აღნიშნა, რომ მისგან არა მხოლოდ მსახიობობაში,არამედ როგორც პიროვნებისგანაც ბევრი ისწავლა. 
250px|მინი|მარჯვნივ|ჯუნი ფილმის  ''უკანასკნელი ვამპირის“ სარეკლამო ღონისძიებაზე 2009 წელს.

2010 წელს ჯუნმა ითამაშა ინგლისურენოვან ფილმში „თოვლის ყვავილი და საიდუმლო გულშემატკივარი“ ჩინელ მსახიობთან ლი ბინბინ თან ერთად. ფილმი, რომელიც დაფუძნებულია ლიზა სი-ს ბესტსელერ რომანზე, გადაიღო რეჟისორმა ვაინე ვანმა.სიუჟეტი ვითარდება მე-19 საუკუნის ჩინეთში და ასახავს ორი ქალის ლილისა და სნოუ ფლაუერის — მეგობრობას, რომლებიც მკაცრი კულტურული წესების ფარგლებში ცხოვრობენ.
ის ასევე გადაიღო ცნობილმა ფოტოგრაფმა ენი ლეიბოვიცი ამერიკული ვოგ-ის ივლისის ნომრისთვის, რითაც გახდა პირველი კორეელი მსახიობი, რომელიც ამ პრესტიჟულ ჟურნალში მოხვდა.

### 2012-2016:კარიერის აღორძინება
ჯუნ ჯი ჰიუნი გახდა ერთ-ერთი გამორჩეული ფიგურა ვარსკვლავებით სავსე ფილმში „მძარცველები“, რეჟისორ ჩოი დონ ჰუნის 2012 წლის ფილმში, რომელიც მოგვითხრობს კორეელი და ჩინელი ქურდების ჯგუფზე, რომლებიც ერთიანდებიან მაკაოს კაზინოში დაცული 30 მილიონ დოლარიანი ბრილიანტის მოსაპარად. „მძარცველები“ გახდა კორეის კინოს ისტორიაში მეორე ყველაზე შემოსავლიანი ფილმი.

შემდეგ მან ითამაშა თარჯიმანი, რომელიც დაქორწინებულია ჩრდილოეთ კორეის სადაზვერვო აგენტზე, 2013 წლის ჯაშუშურ თრილერში „ბერლინის ფაილები“. რეჟისორმა რუიო სეუნ ვან-მა შეაქო მისი ექშენ-სცენები და ჩრდილოკორეული დიალექტის შესრულება. ჯუნის წარმატებამ კინოში კიდევ ერთხელ დაადასტურა მისი სტატუსი, როგორც კორეის ერთ-ერთი წამყვანი მსახიობისა და ჩუნმურო-ს (კორეული კინოინდუსტრიის) ერთ-ერთი ყველაზე ძლიერი ბოქს-ოფის ვარსკვლავისა.

1999 წლის სერიალის „ბედნიერები ერთად“ შემდეგ, 14 წლის პაუზის შემდეგ, ჯუნი ტელევიზიაში დაბრუნდა ფანტაზიურ-რომანტიული დრამით  „ჩემი სიყვარული სხვა ვარსკვლავიდან“ (2013–2014), სადაც ითამაშა კიმ სო ჰიუნ-თან ერთად. ჯუნი ასრულებს თანამედროვე ტოპ-მსახიობის როლს, რომელიც სიყვარულში ეხვევა უცხოპლანეტელთან, რომელიც 400 წლის წინ ჩამოვიდა დედამიწაზე ჟოსონის ეპოქაში. სერიალმა დიდი რეიტინგული წარმატება მოიპოვა და გამოიწვია მოდის, მაკიაჟისა და რესტორნების ტენდენციების გავრცელება.  ჯუნმა მოიპოვა უმაღლესი სატელევიზიო ჯილდო — Daesang (გრან-პრი) Baeksang Arts Awards-სა და SBS Drama Awards-ზე (2014). სერიალმა კვლავ განამტკიცა მისი პოზიცია, როგორც ჰალიუს ერთ-ერთი ლიდერისა, რის გამოც მას მიენიჭა პრეზიდენტის ჯილდოც ერთ-ერთ დაჯილდოება-ზე.
200px|მინი|მარჯვნივ|ჯუნი 2015 წელს
2015 წელს ჯუნი კვლავ თანამშრომლობდა ჩოი დონ ჰუნ-თან ფილმში „მკვლელობა“ — ჯაშუშურ-ექშენ დრამაში, რომლის მოქმედებაც 1930-იანი წლების კოლონიურ ეპოქაში ვითარდება. მან ითამაშა სნაიპერის როლი, რომელიც აერთიანებს დამოუკიდებლობისთვის მებრძოლთა ჯგუფს იაპონელი სამხედრო მეთაურისა და პროიაპონელი ბიზნესმენის მოსაკლავად.  ფილმმა დიდი წარმატება მოიპოვა, წლის ყველაზე შემოსავლიანი კორეული ფილმი იყო და კორეული კინოს ისტორიაში მეშვიდე ადგილზე გავიდა შემოსავლის მიხედვით. ჯუნმა მოიპოვა „საუკეთესო მსახიობი ქალის“ ჯილდო.

2016 წლის იანვარში კორეულმა მედია-კომპანიამ CJ E&M შეიძინა მისი სააგენტო კულტურული დეპო. იმავე წელს ჯუნი მე-8 ადგილზე გავიდა კორეის 40 ძლიერი ცნობილი ადამიანის სიაში — ეს იყო მისი ზედიზედ მეორე წელი ტოპ-10-ში (2015 წელს მე-4 ადგილი).

2016 წლის ნოემბერში ჯუნი კვლავ დაბრუნდა ტელევიზიაში SBS-ის ფანტაზიურ-რომანტიულ დრამაში ლურჯი ზღვის ლეგენდა, სადაც ითამაშა ლი მინ ჰო-სთან ერთად და კვლავ იმუშავა სცენარისტ პაკ ჯი ენ-თან. ჯუნი ასევე მე-9 ადგილზე გავიდა Gallup კორეის 2016 წლის „საუკეთესო მსახიობების“ სიაში და გახდა ერთადერთი ქალი, რომელიც ამ სიაში მოხვდა.

### 2017–დღემდე: პაუზა და ტელევიზიაში დაბრუნება
200px|მინი|მარჯვნივ|ჯუნი 2019 წელს
2020 წლის მარტში ჯუნ ჯი ჰიუნი მცირე ეპიზოდურ როლში გამოჩნდა „სამეფო-“ის მეორე სეზონში. მოგვიანებით დადასტურდა, რომ იგი კვლავ შეასრულებდა ამავე როლს და მთავარ გმირადაც მოევლინებოდა სერიალის სპინოფში „სამეფო:აშინი ჩრთილოეთიდან“, სადაც ითამაშა თავის თანა-მსახიობთან პაკ ბიუნ-ეუნ თან ერთად.  ეს სპეციალური ეპიზოდი 2021 წლის 23 ივლისს მსოფლიო მასშტაბით გამოვიდა.

2020 წლის აპრილში ჯუნი ასევე დაამტკიცეს მთავარ როლზე tvN-ის მისტიკურ-თრილერ დრამაში „ჯირისანი“, რომლის სცენარისტია კიმ ეუნ ჰი. სერიალში მისი პარტნიორი იყო ჯუ ჯი ჰუნ. დრამის პრემიერა შედგა 2021 წლის 23 ოქტომბერს. 2021 წლის პროექტებმა აღნიშნა მისი დაბრუნება ტელევიზიაში თითქმის ხუთწლიანი პაუზის შემდეგ.

2022 წლის მაისში კულტურ დეპო-ს წარმომადგენელმა განაცხადა, რომ მსახიობის კონტრაქტი სააგენტოსთან 2022 წლის ივნისში იწურებოდა.მოგვიანებით, აგვისტოში, ჯუნმა გააფორმა კონტრაქტი ახალ სააგენტოსთან — იეუმ ჰეშთეგთან.

2025 წლის 24 ივნისს გამოცხადდა, რომ მან დაასრულა ექსკლუზიური კონტრაქტი იეუმ ჰეშთეგთან-თან.  7 ივლისს კი დააფუძნა საკუთარი ახალი სააგენტო — ფიჩი.

## სხვა საქმიანობები
### ფილანთროპია
2014 წელს ჯუნმა გაიღო 100 მილიონი ვონი, კორეული წითელი ჯვრის საზოგადოებისთვის სევოლის ფერრის ავარიის მსხვერპლთა დასახმარებლად. იგი აგრძელებდა ქველმოქმედებას და 100 მილიონ ვონს გადარიცხავდა Hope Bridge Disaster Relief Association-ში COVID-19 პანდემიის დროს დახმარების მიზნით 2020 წელს, ასევე დაეხმარა ხალხს, რომლებიც დაშავდნენ ტყის ხანძრის შედეგად, რომელიც დაიწყო ულჯინში, გიონგბუკში 2022 წელს.

### რეკლამები და ბრენდთან თანამშრომლობა
ჯუნი სამხრეთ კორეაში ერთ-ერთი ყველაზე მოთხოვნადი სარეკლამო სახეა. 2014 წელს მან რეკლამებიდან და ბრენდებთან თანამშრომლობიდან დაახლოებით 20 მილიარდი ვონი შემოსავალი მიიღო.იმავე წლის მარკეტინგული კვლევების მიხედვით, უძრავი ქონების ღირებულების საფუძველზე, იგი პირველ ადგილზე იყო სამხრეთ კორეელ ცნობილ ქალებს შორის და მეოთხეზე — ქალებსა და მამაკაცებს შორის საერთო რეიტინგში. 2016 წელს ჯუნმა 14 მილიარდი ვონი გამოიმუშავა 14 რეკლამაში მონაწილეობით და კვლავ დაიბრუნა ლიდერის პოზიცია სარეკლამო რეიტინგებში. 

ტუჩსაცხი, რომელიც მან სერიალში ჩემი სიყვარული სხვა ვარსკვლავიდან გამოიყენა — YSL Rouge Pur Couture No. 52 — მსოფლიო მასშტაბით სრულად გაიყიდა, ხოლო იმავე სერიალში ნახმარმა პალტომ ShesMiss-ის მაღაზიებში გაყიდვები 10 დღეში 2500-ზე მეტით გაზარდა.

2015 წელს იტალიურმა მოდის სახლმა გუჩიმ ჯუნი აირჩია თავისი აზიური გაზაფხული/ზაფხული 2015 წლის აქსესუარების კამპანიის მთავარ სახედ. კამპანია მინიმალისტურ სტილში გადაიღეს და მასში წარმოდგენილი იყო გუჩის საკულტო ელემენტები.

2020 წლის თებერვალში LG Household & Health Care-მა იგი აირჩია ლუქს-კლასის კოსმეტიკური ბრენდის SU:M37 გლობალურ ამბასადორად. იმავე წელს ჯუნი გახდა პირველი კორეელი ამბასადორი ბრენდისთვის ალექსანდრ მაქუინ.

2022 წლის სექტემბერში ჯუნი გახდა პირველი სამხრეთ კორეელი ქალი, რომელიც ბრიტანული მოდის სახლის ბარბერის გლობალური ამბასადორი გახდა. იმავე წლის დეკემბერში იგი გამოჩნდა ბარბერის 2022 წლის სადღესასწაულო კამპანიაში, ხოლო 2023 წლის თებერვალში გახდა ბრენდის პირველი კამპანიის მთავარი სახე ახალი კრეატიული დირექტორის, დანიელ ლი ს ხელმძღვანელობით.

2023 წლის სექტემბერში ჯუნი გახდა ამერიკული პრემიუმ კანის მოვლის ბრენდის „ლა მერ“ პირველი ბრენდ-ამბასადორი.

2024 წლის 11 ოქტომბერს ფრანგულმა მოდის სახლმა ლუი ვიტონმა იგი თავისი სახლის ამბასადორად დანიშნა.

2025 წლის 16 აპრილს კი შვეიცარიულმა საათებისა და სამკაულების ბრენდმა „პიაჯეტ“ იგი გლობალურ ამბასადორად დაასახელა.

## პირადი ცხოვრება
### ქორწინება
ჯუნ ჯი ჰიუნი 2012 წლის 13 აპრილს დაქორწინდა ჩოი ჯუნ ჰიუკ-ზე. ქორწილი გაიმართა სასტუმრო შილა-ში, სეულის ცენტრში, და მას ესწრებოდა 600-ზე მეტი სტუმარი — მათ შორის ცნობილი ადამიანები, ახლო მეგობრები და ოჯახის წევრები.
ჩოი, პროფესიით ბანკირი, არის ცნობილი ჰანბოკის დიზაინერის ლი იუნ ჰი-ს შვილიშვილი და მოდის დიზაინერის ლი ჯუნ ვუ-ს შვილი. ქორწილზე მიღებული ფულადი საჩუქრები ქველმოქმედებას მოხმარდა.

ჯუნს და ჩოის ჰყავთ ორი ვაჟი, რომლებიც დაიბადნენ 2016 და 2018 წელს.

### სამართლებრივი საკითხები
ჯუნი 2006 წელს კიდევ ექვს კორეელ ვარსკვლავთან — (ჯუნ ვუ სონ, კიმ სუნა, ჩო ინ სონ, ჯი ჯინ ჰი, ჩა ტე ჰიუნ და იან ჯინ ვუ) — ერთად უჩივლა კინოჟურნალ სქრინ-ს მათი ფოტოების ნებართვის გარეშე კომერციული გამოყენების გამო.  სეულის ცენტრალურ რაიონულმა სასამართლომ 2007 წელს დაადგინა, რომ გამომცემელს თითოეულ მსახიობისთვის 5 ვონიდან მილიონიდან 15 მილიონ ვონამდე უნდა გადაეხადა, მათი საჯარო იმიჯის უფლებების დარღვევისთვის.

2009 წელს პოლიციამ დაადგინა, რომ ჯუნის მობილური ტელეფონი უკანონოდ იყო კლონირებული.სეულის მეტროპოლიტენის პოლიციამ დააკავა კერძო დეტექტივი, სახელად კიმი, რომელმაც განაცხადა, რომ ეს ქმედება განხორციელდა SidusHQ-ის (მსახიობის იმდროინდელი სააგენტო) დაკვეთით და მას ამისთვის 6.4 მილიონი ვონი გადაუხადეს კომპანიის დამფუძნებლისა და მაშინდელი დირექტორის,ჯუნ ჰუნ ტაკ-ის ძმის მიერ.პოლიციის ინფორმაციით, სააგენტო კლონირებულ ტელეფონს იყენებდა ჯუნის ცხოვრების სხვადასხვა ასპექტზე კონტროლის დასამყარებლად, თუმცა SidusHQ-მ ეს ბრალდებები უარყო. მოგვიანებით ჯუნ ჰუნ ტაკი გაამართლეს, რადგან მისი უშუალო მონაწილეობა ვერ დადასტურდა. დეტექტივ კიმს ერთი წლით თავისუფლების აღკვეთა მიესაჯა პირადი ცხოვრების ხელყოფისთვის, ხოლო ჯუნ ჰუნის ძმას პირობითი სასჯელი დაეკისრა. სკანდალის გამო ბევრი ელოდა, რომ ჯუნი სააგენტოს დატოვებდა, თუმცა მან კონტრაქტი კიდევ ერთი წლით გააგრძელა. 2011 წელს მან საკუთარი სააგენტო J&Co. Entertainment დააფუძნა, ხოლო 2012 წელს გადავიდა კულტურ დეპო-ში.

2011 წელს SidusHQ-ის დირექტორი ჯუნ ჰუნ ტაკი დაადანაშაულეს იმაში, რომ უკანონოდ გამოიყენა ჯუნის საბანკო ანგარიში შერწყმა-შესყიდვებიდან (M&A) მოგების მისაღებად. ბრალდების მიხედვით, მან 200 მილიონი ვონი გამოიმუშავა 2009 წელს, როდესაც ჯუნის სახელზე გახსნილი ანგარიშით შეიძინა წილი KOSDAQ-ზე რეგისტრირებულ კომპანიაში Stom E&F და შემდეგ გამოაცხადა მისი შეძენის გეგმა. ასევე გავრცელდა ინფორმაცია, რომ მან და კომპანიის ყოფილმა დირექტორმა, კვონ სეუნ შიკ-მა უსამართლო სარგებელი მიიღეს კონფიდენციალური ინფორმაციის წინასწარ გავრცელებით. ფინანსური ზედამხედველობის სამსახურის გამოძიების ფარგლებში ჯუნმა განაცხადა, რომ საერთოდ არ იცოდა მისი სახელით გახსნილი ანგარიშის არსებობის შესახებ. ჯუნ ჰუნ ტაკ-მა ბრალდებები უარყო.

## რესურსები ინტერნეტში
* 

## სქოლიო 
კატეგორია:ცოცხალი ადამიანები
კატეგორია:დაბადებული 30 ოქტომბერი
კატეგორია:დაბადებული 1981
კატეგორია:კორეელი ქალები
კატეგორია:მსახიობები
კატეგორია:მოდელები